armvectores/hy_wikipedia_2023 huggingface dataset:
Ալեքսանդր Կուպրին

Ալեքսանդր Իվանովիչ Կուպրին (ռուս.՝ Александр Иванович Куприн, օգոստոսի 26 (սեպտեմբերի 7), 1870, Նարովչատ, Պենզայի գուբերնիա, Ռուսական կայսրություն - օգոստոսի 25, 1938(1938-08-25)[…], Լենինգրադ, ՌԽՖՍՀ, ԽՍՀՄ), ռուս գրող։


== Կենսագրություն ==
Ծնվել է 1870 թվականին Նարովչատ քաղաքում (այժմ՝ Պենզայի մարզում)։ 1873 թվականին տեղափոխվել է Մոսկվա։ 10 տարի անցկացրել է զինվորական ուսումնական փակ հաստատություններում, 4 տարի ծառայել հետևակային գնդում։ 1894 թվականին թողել է ծառայությունը և մեկնել Կիև։ Շրջելով Ռուսաստանի հարավում՝ կատարել է տարբեր աշխատանքներ։ 1901 թվականից ապրել է Պետերբուրգում։ 1919 թվականին Գատչինայից, որ գեներալ Յուդենիչի զորքերով կտրված էր Պետրոգրադից, Կուպրինն ընտանիքով անցել է Ֆինլանդիա, 1920 թվականին՝ Փարիզ։ 1937 թվականին Կուպրինը, լինելով ծանր հիվանդ, վերադարձել է Խորհրդային Միություն։


== Աշխատություններ ==
1889 թվականին տպագրվել է Կուպրինի առաջին պատմվածքը։ Այնուհետև լույս են տեսել «Մոլոք» (1896) վեպը և «Օլեսյա» (1898) վիպակը։
Նրա ստեղծագործությունն առավել արգասավոր է եղել 1905–1907 թվականների հեղափոխությունից առաջ՝ հասարակական վերելքի շրջանում և հեղափոխության տարիներին։ «Մենամարտ» (1905, հայերեն հրատարակություն` 1960) վեպը պատկերում է ցարական բանակի սպայական կազմի անիմաստ կյանքն ու հոգեկան անկումը։ «Յամա»-ն (մաս 1, 1909, մաս 2, 1914–1915, հայերեն հրատարակություն` 1975) անբարոյականության խոցի վերացմանն օգնելու փորձ է։
Կուպրինը պատմվածքի մեծ վարպետ է («Կրկեսում», 1902, «Ճահիճ», 1902, «Վախկոտը», 1903, «Ձիագողերը», 1903, «Կարմրուկ», 1904, և այլն)։ Ռեակցիայի տարիներին համակվել է հոռետեսությամբ («Ծովային հիվանդություն», 1908, «Աշակերտ», 1908, և այլն)։
1917 թվականի հեղափոխությանը նախորդած տարիներին գրել է «Զմրուխտ» (1907), «Սուլամիթ» (1908), «Հեռագրիչը» (1911), «Նռնաքարե ապարանջան» (1911), «Գոգա Վեսելով» (1916) ուշագրավ գործերը։ Այդ շրջանում հեղինակն զբաղվել է նաև գեղարվեստական ակնարկով, պատկերել աշխատավոր մարդու արիությունն ու հոգեկան գեղեցկությունը։
Կուպրինի տարագրության տարիներն արգասավոր չեն եղել («Ոսկի աքաղաղ», 1923, «Ժանետ», 1932-1933)։
Կուպրինը քննադատական ռեալիզմի վերջին ներկայացուցիչներից է։ Իր կենսասիրությամբ, մարդասիրությամբ, լեզվի ու թեմատիկայի հարստությամբ նա դարձել է ռուսական ամենաընթերցվող գրողներից մեկը։ Նրա ստեղծագործություններից շատերը բեմադրվել, կինոնկարահանվել ու թարգմանվել են տարբեր լեզուներով։


== Ծանոթագրություններ ==


== Երկեր ==
Собрание сочинений, тт. 1–9, Москва, 1970–1973
Պատմվածքներ, Երևան, 1956
Պատմվածքներ, Երևան, 1968
Սպիտակ պուդելը, Երևան, 1953


== Գրականություն ==
Афанасьев В.И., А.И. Куприн. Критико-биографический очерк, 2 изд., испр. и доп., Москва, 1972.


== Արտաքին հղումներ ==

Կուպրինը standardebooks.org֊ում
Կուպրին. Ընտիր երկեր
Սվետլիչնոե (գյուղ, Վարվայի շրջան)

Անվան այլ կիրառումների համար տե՛ս՝ ՍվետլիչնոեՍվետլիչնոե (ուկրաիներեն՝ Світличне), գյուղ Ուկրաինայի Չեռնիգովի մարզի Վարվայի շրջանում։
2006 թվականի տվյալներով Սվետլիչնոե գյուղում բնակվում էր 614 մարդ։ Բնակչության խտությունը կազմում էր 407,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամանդա Բլեյք

Ամանդա Բլեյք (անգլ.՝ Amanda Blake, իսկական անուն-ազգանունը՝ Բևերլի Լյուիս Նիլ (անգլ.՝ Beverly Louise Neill, փետրվարի 20, 1929(1929-02-20), Բուֆֆալո, Նյու Յորք, ԱՄՆ - օգոստոսի 16, 1989(1989-08-16), Սակրամենտո, ԱՄՆ), ամերիկացի դերասանուհի։ Հայտնի է «Ծուխ գնդացրի փողից» սերիալում և «Աստղ է ծնվել», «Լիլի», «Ծուխ գնդացրի փողից։ Դոջի վերադարձը» ֆիլմերում խաղացած դերերով։ Երեք անգամ առաջադրվել է «Ոսկե Գլոբուս» մրցանակի։


== Կենսագրություն ==
Ամանդան ծնվել է Նյու Յորք նահանգի Բուֆֆալո քաղաքում։ Նախքան դերասանական վարպետության դասեր սկսելը աշխատել է որպես հեռախոսավարուհի։
Վերցնելով Յանգ Գրիր Գարսոն կեղծանունը՝ նա ճանաչում է ստացել 1955-1974 թվականներին «Ծուխ գնդացրի փողից» հեռուստասերիալում 19-ամյա Միս Քիթի անունով խորտկարանի տիրուհու դերի շնորհիվ։ 1968 թվականին Բլեյքը հրավիրվել էր արևմտյան մեծ կատարողների համերգին, որն անցկացվում էր Օկլահոմայի National Cowboy & Western Heritage Museum-ում։ Նա երրորդ հրավիրված կատարողն էր Թոմ Միքսից և Գարի Կուպերից հետո, որոնք այդ պատվին էին արժանացել 1958 և 1966 թվականներին։
Հեռուստատեսությունում տևական դերերի պատճառով Ամանդան հազվադեպ է նկարահանվել մեծ կինոյում։ Հեռուստատեսային կատակերգությունում հայտնվել է Ռեդ Սքելթոնի հետ, ինչպես նաև Hollywood Squares և Match Game 74 հանրային քննարկումների և շոու-վիկտորինաների մասնակից է։ 1957 թվականին Ամանդան նկարահանվել է «Coate of Many Colors» հեռուստասերիալում՝ Բեթի Լեյվոն Կոատի դերում։
Վերջին անգամ  Ջեյմս Վուդսի և Շոն Յանգի հետ միասին էկրանին է հայտնվել 1988 թվականին «Դոպինգ» դրամայում։


== Մահ ==
Ամանդան եղել է մոլի ծխող և  1977 թվականին տարել է բերանի խոռոչի վիրահատություն։ Հետագայում Բլեյքը դարձել է քաղցկեղի դեմ ամերիկյան ընկերության անդամ և 1984 թվականին դարձել է արիության համար մրցանակի դափնեկիր։
Ըստ Նյու Յորք Թայմս թերթի՝ Ամանդա Բլեյքը մահացել է 1989 թվականի օգոստոսի 16-ին ՁԻԱՀ-ի հետ կապված բարդություններից։ Մահվան պատճառի մասին շփոթություն կա. Ամանդայի որոշ ընկերներ հայտնել են, որ նա մահացել է քաղցկեղից, սակայն մահվան վկայագրում նշված պատճառները բնորոշ են ՁԻԱՀ-ի հետևանքով առաջացած բարդություններին։ Այս մասին ավելի ուշ հաստատել են նրա մնացած ընկերներն ու բուժող բժիշկը։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Յուրևո (այլ կիրառումներ)

Յուրևո, կարող է վերաբերել՝

Յուրևո - գյուղ Ռուսաստանի Յարոսլավլի մարզի Յարոսլավսկի շրջանի կազմում։
Յուրևո - գյուղ Ռուսաստանի Նիժնի Նովգորոդի մարզի Գագինսկի շրջանի կազմում։
138,6 mm/30 Model 1884

138,6 mm/30 Model 1884, 138, 6 միլիմետրանոց ռազմածովային հրետանի՝ մշակված և արտադրված Ֆրանսիայում։ Դասվել է Ֆրանսիայի ռազմածովային սպառազինության կազմում։ Դրանով սպառազինվել են «Մարսո» տեսակի զրահակիր մարտանավերը։ Այն հետագայում փոխարինվել է 138,6 mm/45 Model 1887 ռազմածովային հրետանիով։


== Ծանոթագրություններ ==


== Արտաքին հղումներ ==
138.6 mm/45 (5.46") Models 1888, 1891 and 1893


== Գրականություն ==
Friedman N. Naval weapons of World War One. — Yorkshire: Seaforth Publishing, 2011. — ISBN 978-1-84832-100-7
Դանթեի մակույկը

«Դանթեի մակույկը» (հայտնի է նաև «Դանթեն և Վերգիլիոսը դժոխքում», (ֆր.՝ La Barque de Dante, ֆր.՝ Dante et Virgile aux enfers)), ֆրանսիացի գեղանկարիչ, Եվրոպայում կերպարվեստում ռոմանտիզմի ուղղության հիմնադիր Էժեն Դելակրուայի առաջին հայտնի նկարներից։ Այս ստեղծագործությունը հեղինակը վրձնել է 1822 թվականին։ Յուղաներկով կտավի չափերն են 189 × 241 սմ։
Այսօր «Դանթեի մակույկը» ստեղծագործությունը պահպանվում և ցուցադրվում է Լուվրի թանգարանում (Փարիզ, Ֆրանսիա)։


== Պատմություն ==
«Դանթեի մակույկը» ստեղծագործությունը հեղինակի այն գործերից է, որը Արևմտաեվրոպական գեղանկարչությունում անցում է կատարել  նեոդասականությունից դեպի ռոմանտիզմ։ Առաջին անգամ հանրությանը ցուցադրվել է Փարիզի սալոնում։ Այսօր գտնվում է Լուվրում։


== Սյուժե ==
Կտավի սյուժեի հիմքում Դանթեի Դժոխքի ութերորդ երգն է։ Դանթե Ալիգիերին և Դժոխքում նրան ուղեկցող հինհռոմեացի բանաստեղծ Վերգիլիոսն անցնում են Ստիքս գետը՝ Մեռյալների քաղաքի ֆոնին։ Ջրերից մեղսավորների հոգիներն են բարձրանում։


== Ծանոթագրություններ ==


== Արտաքին հղումներ ==
Նկարը թանգարանի կայքում
Արմենդարից

Արմենդարից (բասկ.՝ Armendaritze, ֆր.՝ Armendarits), կոմունա Ֆրանսիայի Ատլանտյան Պիրենեյներ դեպարտամենտում։


== Ծանոթագրություններ ==


== Արտաքին հղումներ ==
INSEE Archived 2012-11-05 at the Wayback Machine.
Բիլլի Այքներ

Բիլլի Այքներ (անգլ.՝ Billy Eichner, սեպտեմբերի 18, 1978(1978-09-18), Նյու Յորք, Նյու Յորք, ԱՄՆ), ամերիկացի կատակերգակ, դերասան և սցենարիստ։ Առավել հայտնի է որպես «Բիլլին փողոցում» (Billy on  the Street) կատակերգական հեռուստախաղի ստեղծող, պրոդյուսեր և վարող, ինչպես նաև «Զբոսայգիներ և հանգստի գոտիներ» և «Ամերիկյան սարսափ պատմություն» հեռուստասերիալներից։


== Վաղ տարիներ ==
Ծնվել է հրեաների ընտանիքում։ Նա 1996 թվականին ավարտել է Սթայվեսանտի միջնակարգ դպրոցը, իսկ 2000 թվականին՝ Հյուսիս–արևմտյան համալսարանը։ Դերասան Ռոբին Լորդ Թեյլորը եղել է նրա համալսարանի սենյակակիցը։


== Կարիերա ==
Լինելով երեխա՝ Այքները նկարահանվել է գովազդներում։ 12 տարեկան հասակում հայտնվել է «Շաբաթ երեկոյան ուղիղ եթերում» հաղորդման մեջ, որտեղ կատարեց դերասան Ջոն Գուդմենի որդու դերը։ Նախքան սկսելը կոմեդիական կարիերան՝ հանդես է եկել «Բրոդվեի» թատրոնում։
Այքները ձեռք բերեց համբավ բեմական քննադատների կողմից լավ ընդունված «Creation Nation: A Live Talk Show»–ից։ Նա հայտնվել է Կոնան Օ'Բրայենի գլխավորած «Կոնան» շոուի մեջ՝ որպես բնօրինակ կարճամետրաժ հոլովակներում հատուկ թղթակից, ինչպես նաև Էնդի Կոենի հետ «Նայիր, թե ինչ է կատարվել ուղիղ եթերում» հաղորդման մեջ, «Վերջին զանգ Կարսոն Դեյլիի հետ», «Վենդի Վիլյամսի շոուն»,«Նորաձև հսկում» Ջոն Ռիվրզի հետ հաղորդման դերերում։
«Բոբի խորտկարան» մուլտսերիալի մի քանի էպիզոդներում հնչյունավորել է գրադարանավար պարոն Էմբրոուզին։ Այքները Նյու Յորքի իպրովիզացիոն թատրոնի՝ «Upright Citizens Brigade Theatre»–ի նախկին անդամ է։
2011 թվականից սկսած Այքները հանդես է գալիս «Billy on the Street» խաղային շոուի ստեղծող, առաջատար և գործադիր պրոդյուսեր, որի համար 2013 թվականին առաջադրվել է «Էմմի» ամենօրյա մրցանակի՝ «Լավագույն առաջատար խաղի ցուցադրում» անվանակարգում։ 2017 թվականին ծրագիրն առաջադրվել է «Էմմի» մրցանակի՝ «Լավագույն էսքիզներ» անվանակարգում։
2013 թվականին Այքները հայտնվել է «Պուրակներ և հանգստայան գոտիներ» սերիալի վեցերորդ եթերաշրջանում՝ որպես հրավիրված աստղ, իսկ յոթերորդ եթերաշրջանից մտել է շոուի գլխավոր դերակատար։
Ներկա ժամանակում Այքները Ջուլի Կլաուսների հետ կատարում է «Հուլու» ծառայության բնօրինակ շարքից «Դժգոհ մարդիկ» սերիալի գլխավոր դերը, որի գործադիր պրոդյուսերը հանդիսանում է դերասանուհի և կատակերգուհի Էմի Պոլերը։ Նախագծի պրեմիերան տեղի է ունցել 2015 թվականի օգոստոսի 5–ին։ 2016 թվականին հայտնվել է «Հարևաններ։ Պատերազմի արահետներով 2» ֆիլմում։
2017 թվականի մարտին հայտարարվեց, որ Այքները կստանա կրկնվող դեր «Ամերիկյան սարսափ պատմություն» սերիալի յոթերորդ սեզոնում։ 2017 թվականին հայտնի դարձավ, որ նա «Առյուծ արքան» ֆիլմում կհնչյունավորի Տիմոնին։


== Ֆիլմագրություն ==


=== Ֆիլմեր ===


=== Հեռուստատեսություն ===


== Մրցանակներ և անվանակարգեր ==


== Ծանոթագրություններ ==
Չակ Կոմո

Շառլ-Անդրե (Չակ) Կոմո (ֆր.՝ Charles-André "Chuck" Comeau, սեպտեմբերի 17, 1979(1979-09-17), Մոնրեալ, Քվեբեկ, Կանադա), ֆրանկո-կանադացի երաժիշտ, Simple Plan փոփ-փանք խմբի թմբկահար։


== Մանկություն ==
Չակը սկսել է իր երաժշտական կարիերան Reset խմբում Պիեռ Բուվյեի հետ։ Առաջին ձայնասկավառակի թողարկումից հետ Կոմոն լքում է խումբը և գնում Մակգիլայի համալսարան, որպեսզի իր հոր նման դառնա փաստաբան։
Բուվյեի հետ համերգին հանդիպելուց հետո նա թողնում է կրթությունը և օգնում է Պիեռին Simple Plan խմբի ստեղծման հարցում։ Չակը և Բուվյեն հանդիսանում են Simple Plan-ի երգերի մեծ մասի հեղինակը։
Չակը օգտագործում Promark american hickory 5B տեսակի փայտիկներ, Evand drumheads պլաստիկներ, DrumWoekShop հարվածային սարք և Zildjain cymbals ֆիրմայի սկավառակներ։


== Հագուստի գիծ ==
Չակը Պյեռը Բուվյեի և Պատրիկ Լանգուլայի հետ Role Model Clothing-ի հիմնադիրն է։


== Ֆիլմագրություն ==


== Պատմություն ==


=== Reset խմբում ===
No Worries (1997)


=== Simple Plan խմբում ===
No Բարձիկներ, No Helmets... Just Balls (2002)
Still Not Getting Any... (2004)
Simple Plan (2008)
Get Your Heart On! (2011)


== Ծանոթագրություններ ==


== Արտաքին hղումներ ==
Պաշտոնական էջ Como, Չակ (անգլ.) կայքում Myspace
Չակ Կոմո Թվիթթերում
Պաշտոնական կայք Simple Plan
Լոս Անջելեսի կալիֆոռնյան համալսարան

Լոս Անջելեսի կալիֆորնյան համալսարան (անգլ.` University of California, Los Angeles, կրճատ՝ UCLA), պետական գիտահետազոտական համալսարան։ Տեղակայված է Լոս Անջելեսի Վեսթվուդ թաղամասում։ Հիմնադրվել է 1882 թվականին։
2012 թվականի դրությամբ համալսարանն ունի 39 945 ուսանող, որոնցից 27 941-ը սովորում են բակալավրային ծրագրում, իսկ 12 004-ը մագիստրանտներ և ասպիրանտներ են։ Համալսարանը ստորաբաժանված է 5 բակալավրային քոլեջների, 7 մասնագիտական դպրոցների և 4 բժշկական ուղղվածության դպրոցների, որոնք միասին ունեն 337 աստիճանաշնորհ ծրագրեր։ 1974 թվականին համալսարանը դարձել է Ամերիկյան համալսարանների ասոցիացիայի անդամ։
Բավականին զարգացած է համալսարանի սպորտային բաժինը։ Համալսարանային առաջնությունում համալսարանը ներկայացնում է «Բրուինս» կոչվող թիմը, որը հաղթել է ազգային 125 առաջնություններում։ Համալսարանի մարզիկ ուսանողները 1920 թվականից ի վեր հանդես են եկել օլիմպիական խաղերում և նվաճել օլիմպիական 250 մեդալ (125 ոսկի, 65 արծաթ և 60 բրոնզ)։


== Ծանոթագրություններ ==


== Արտաքին հղումներ ==
Պաշտոնական կայք
Սպորտային բաժնի պաշտոնական կայք
Ալեքսեյ Դյոմին

Ալեքսեյ Դյոմին (ռուս.՝ Алексе́й Миха́йлович Дёмин, ), խորհրդային և ռուս դիվանագետ։ 1-ին դասի արտակարգ և լիազոր դեսպանորդ (2017 թվականի հունիսի 10)։


== Կենսագրություն ==
1983 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1983 թվականից զբաղվում է դիվանագիտական գործունեությամբ։

2008 թվականից մինչև 2012 թվականը Թուրքմենստանում եղել է Ռուսաստանի դեսպանատան խորհրդական-դեսպանորդ։
2012 թվականից հանդիսնաւոմ է Ռուսաստանի արտաքին գործերի նախարարությանզ ԱՊՀ երկրների երրորդ դեպարտամենտի բաժնի պետ։
Ռուսաստանի Դաշնության արտաքին գործերի նախարարության հրամանով 2014 թվականի ապրիլին Ալմա-Աթայում նշանակվել է Ռուսաստանի Դաշնության գլխավոր հյուպատոս.


== Դիվանագիտական աստիճան ==
2-րդ դասի արտակարգ և լիազոր դեսպանորդ (1993 թվականի հունվարի 28)։
1-ին դասի արտակարգ և լիազոր դեսպանորդ (2017 թվականի հունիսի 10)


== Ծանոթագրություններ ==
Փոքր Սամսար

Փոքր Սամսար (վրաց.՝ პატარა სამსარი), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում։հայկական գյուղ Ախալքալակի շրջանում շրջկենտրոնից 28կմ հյուսիս֊արևելք բնակիչների նախնիներն եկել են 1830 թ. Էրզրումի շրջանից 1863թ. կառուցում են գյուղի Ս.Հարություն եկեղեցին ։
գյուղն ունի 2116 հա հողատարացք որից 650 հա վարելահող 120 հա անտառ իսկ մնացածը ՝ խոտհարք և արոտավայր։Ունի ալպիյական հարուստ բուսականություն ,տասնյակից ավել սառնորակ աղբյուրներ


== Դիրք ==
Գյուղը գտնվում է ծովի մակարդակից 2010 մետր բարձրության վրա։ունի հրաշալի բնություն


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 365 մարդ։


== Ծանոթագրություններ ==
Open Wide

«Open Wide», շոտլանդացի դիջեյ/երաժշտական պրոդյուսեր Քելվին Հարիսի երգը, որը կատարում է ամերիկացի ռեփեր Բիգ Շոնը։ Երգը ընդգրկված է Հարիսի «Motion» կոչվող չորրորդ ալբոմում, որը թողարկվել է 2014 թվականին, իսկ որպես այդ ալբոմի հինգերորդ սինգլը թողարկվել է 2015 թվականի հունվարի 27-ին։ Երգը Մեծ Բրիտանիայի սինգլների հիթ շքերթում զբաղեցրել է 23-րդ հորիզոնականը։


== Տեսահոլովակ ==
Երգի տեսահոլովակը, որի ռեժիսորն է Էմիլ Նավան, թողարկվել է 2014 թվականի հոկտեմբերի 27-ին (մինչև երգի սինգլ թողարկվելը)։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի տեքստը Archived 2015-09-05 at the Wayback Machine. MetroLyrics կայքում
Բոլշոյ Կելտեյ

Բոլշոյ Կելտեյ (ռուս.՝ Большой Кельтей, բաշկիրերեն՝ Оло Кәлтәй), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 923 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տաֆի դել Վալյե (դեպարտամենտ)

Տաֆի դել Վալյե  (իսպ.՝  Departamento de Tafi del Valle), դեպարտամենտ Արգենտինայում, Տուկուման պրովինցիայի կազմում։ Տարածքը՝ 2741 կմ2։ բնակչությունը՝ 13.9 հազար մարդ։ Բնակչության խտությունը՝ 2.1 մարդ/կմ2։ Վարչական կենտրոնը Տաֆի դել Վալեն է։


== Աշխարհագրություն ==
Դեպարտամենտը գտնվում է Տաֆւ դել Վալե պրովինցիայի արևելքում։ Սահմանակից է՝.

հյուսիսում՝ Սալտա դեպարտամենտին
արևելքում՝ Տրանկաս, Տաֆի Բեխո և Լուլես դեպարտամենտներին
հարավ-արևելքում՝ Ֆամիլիա դեպարտամենտին
հարավում՝ Մոնտերոս դեպարտամենտին
արևմուտքում՝ Կարամարկա եպարտամենտին


== Խոշոր բնակավայրեր ==
NGC 6816

NGC 6816 (այլ անվանումներ՝ PGC 63587, ESO 460-30, MCG-5-46-6), գալակտիկա Աղեղնավորի համաստեղությունում։ Այս օբյեկտը մտնում է «Նոր ընդհանուր կատալոգ»-ի մեջ։ «Նոր ընդհանուր կատալոգ»-ի ընդունված նշանակումը՝ NGC (անգլ.՝ New General Catalogue)։


== Ծանոթագրություններ ==


== Տես նաև ==
Նոր ընդհանուր կատալոգ
Կամեննայա Պոլյանա

Կամեննայա Պոլյանա (ռուս.՝ Каменная Поляна, բաշկիրերեն՝ Каменная Поляна), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 33 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մհեր Բաղդասարյան

Մհեր Ահարոնի Բաղդասարյան (1909, Լանջաղբյուր, Հայաստան - անհայտ), հայ մանկավարժ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Մհեր Բաղդասարյանը ծնվել է 1909 թվականին, Նոր Բայազետի շրջանի Լանջաղբյուր գյուղում։ 1930 թվականին ավարտել է շրջկենտրոնի միջնակարգ դպրոցը։ 1932-1937 թվականներին սովորել և ավարտել է Երևանի պետական համալսարանի պատմության ֆակուլտետը։ Մինչ այդ ուսուցչական աշխատանք է կատարել հայրենի գյուղում, իսկ համալսարանն ավարտելուց հետո նշանակվել է Էջմիածնի մանկավարժական տեխնիկումի պատմության դասատու։ Պարտադիր զինվորական ծառայությունն ավարտելուց հետո կրկին վերադարձել է մանկավարժական աշխատանքի։ Դպրոցի տնօրեն և պատմության ուսուցիչ է աշխատել Նոր Խարբերդում և Նորագավիթում 1938-1941 թվականներին։
1941 թվականին Բաղդասարյանը զորակոչվել է բանակ և նշանակվել վաշտի քաղղեկ։ 1942 թվականի փետրվարից նշանակվել է հայկական 408-րդ դիվիզիայի 672-րդ գնդի գումարտակի կոմիսար, այնուհետև փոխադրվել է 320-րդ դիվիզիայի 476-րդ գունդը՝ որպես գումարտակի հրամանատարի քաղգծով տեղակալ, մասնակցել ռազմական գործողություններին Հյուսիսային Կովկասում։ 1943-1944 թվականներին Բաղդասարյանը սովորել է տանկային ուսումնարանում։ 
1946 թվականին զորացրվել է բանակից, աշխատանքի անցել սկզբում Նորագավթի, ապա՝ Նոր Խարբերդի դպրոցներում՝ որպես տնօրեն և պատմության ուսուցիչ։ 
Պարգևատրվել է Գերմանիայի դեմ տարած հաղթանակի և մի շարք ուրիշ մեդալներով։ Հետպատերազմյան տարիներին արժանացել է Աշխատանքային գերազանցության համար և «Աշխատանքի վետերան» մեդալների։ 


== Պարգևներ ==
Գերմանիայի դեմ տարած հաղթանակի համար մեդալ
Աշխատանքային գերազանցության համար մեդալ
Աշխատանքի վետերանի մեդալ


== Ծանոթագրություններ ==
Բուտաֆորիա

Բուտաֆորիա (իտալերեն՝ butta fuori, բառացի նետվիր առաջ. բեմ դուրս գալու համար ռեժիսորի նախնական կարգադրությունը դերասանին). ոչ իսկական, կաղապարային, հատուկ պատրաստված առարկաներ (քանդակ, կահույք, ամանեղեն, զարդեր, զենք և այլլն), որոնք թատերական ներկայացումներում կամ խանութների ցուցափեղկերին փոխարինում են իսկականին։ Բուտաֆորիայի համար նախատեսված առարկաները որպես կանոն էժանագին են, ոչ դիմացկուն, արտաքնապես աչքի են ընկնում իրենց ընդգծված արտահայտչականությամբ (նրանց պատրաստման ժամանակ հանդիսատեսին ոչ տեսանելի դետալները հաշվի չեն առնվում)։ Թատրոններում ներկայացումների համար նման առարկաներ պատրաստող անձինք ի սկզբանե հայտնի են որպես բուտաֆորներ։
Բուտաֆորիայի պատրաստումը թատերական արվեստի խոշոր ճյուղ է, որը ներառում է քանդակագործության, խառատագործության, կարուձևի, կերպարների կերտման և գունավորման և ստեղծագործական այլ արվեստների և արհեստների ոլորտներում հատուկ գիտելիքներ պահանջող մեծ ծավալի աշխատանք թղթերի, ստվարաթղթի, մետաղի, սինթետիկ նյութերի, պոլիմերների, կտորեղենեի, լաքերի, ներկերի և այլ նյութերի և առարկաների հետ։
Բուտոֆորիայի պատրաստման գործընթացում կիրառվող տեխնոլոգիաները հիմնականում ներառում են պապիե-մաշեն, և մետաղի, պլաստիկ իրերի, մաստիկաների. մածուկների և սինթետիկ նյութերի օգտագործմամբ իրականացվող աշխատանքները։ Նշված տեխոնոլոգիաներից յուրաքանչյուրը կարող է կիրառվել ինչպես առանձին, այնպես էլ ցանկացած այլ տեխնոլոգիայի հետ համակցված։ Այսպես՝ կուժերի բուտաֆորիան կարող է ներառել պապիե-մաշեի մեթոդը. այստեղ կարող են կիրառվել սինթետիկ միացություններ և պենոպլաստ։ Գոյություն ունեցող մեթոդները և տեխնոլոգիաները բազմազան են։ Բուտֆորիայի պատրաստման դասական եղանակը պապիե-մաշեն է, որը չնայած պլաստիկ առարկաների կիրառման ոլորտում առկա բոլոր ձեռքբերումներին իր նշանակությունը չի կրոցնում՝ շարունակելով մնալ բուտաֆորիայի արտադրության տեխնիկական հիմնաքարը։
«Բուտաֆորիա» բառի գտագործմամբ նախկինում բնորոշել են թատրոնում իրական առարկաներին և անձանց փոխարինող հատուկ պատրաստված իրերն ու կերպարները։ Ներկայումս այն ավելի լայն կիրառում է ձեռք բերել և օգտագործվում է ոչ միայն ներկայացումներում, այլև տոնական միջոցառումների և գովազդային արշավների, կորպորատիվ խնջույքների և մանկական միջոցառումների ժամանակ։ Խոշոր գեղազարդումները որպես կանոն ակնահաճո են, ոչ թանկ և համապատասխան տեխնոլոգիաների օգնությամբ հաճախ թույլ են տալիս սպասված արդյունքին հասնել։
Բուտաֆորիայի առարկաները ի հայտ են եկել թատորնի հետ միասին. լայն կիրառում են ունեցել իտալական կոմեդիա դել'արտե ժանրում։
Բուտաֆորիայի զարգացմանը նոր թափ հաղորդեց Երկրորդ համաշխարհային պատերազմը։ Հակառակորդին խաբելու նպատակով պատրաստվում էին տանկերի, հրետանային զենքերի, պահեստների նմանակող և շինություններ՝ նպատակ ունենալով իրական սպառնալիքի փոխարեն ուշադրությունը շեղել ոչ իրական՝ կեղծ առարկաների վրա։
Ներկայումս տեսախցիկին նմանակող սարքեր են տեղադրվում այն վայրերում, որտեղ բարձր է հանցագործությունների (խուլիգանություն, գողություններ) ցուցանիշը, և նրանց ճիշտ օգտագործումը թույլ է տալիս նվազեցնել հաճախ նկատվող իրավախախտումները։


== Ծանոթագրություններ ==
Գյոքչա

Գյոքչա, լեռ Փոքր Կովկաս լեռնահամակարգում, Ելիզավետպոլի նահանգի Ղազախի գավառում։ Սրա ստորոտին էին գտնվում Սպիտակգեղցի գյուղի ավերակները։


== Ծանոթագրություններ ==
Ցանա

Ցանա (վրաց.՝ ცანა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1800 մետր բարձրության վրա։ Շրջկենտրոն Լենտեխիից հեռու է 56 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Սլավնոե (ավան, Շախտյորսկի շրջան)

Անվան այլ կիրառումների համար տե՛ս՝ ՍլավնոեՍլավնոե (ուկրաիներեն՝ Славне), ավան Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Սլավնոե ավանում բնակվում էր 249 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գուդաութի շրջան

Գուդաութի շրջան (վրաց.՝ გუდაუთის მუნიციპალიტეტი, աբխ.՝ Гәдоуҭа амуниципалитет), 2-րդ մակարդակի դե յուրե վարչական միավոր է Վրաստանում։ Մտնում է Աբխազիայի Ինքնավար Հանրապետության կազմի մեջ (որը իր հերթին դե յուրե Վրաստանի վարչական միավոր է), սակայն Աբխազիան դե ֆակտո անկախ պետություն է։ Վարչական կենտրոնը Գուդաութ քաղաքատիպ ավանն է։


== Տես նաև ==
Աբխազիայի վարչական բաժանում
Բրիտանիկ

Անվան այլ կիրառումների համար տե՛ս՝ Բրիտանիկ (այլ կիրառումներ)

Բրիտանիկ (անգլ.՝ HMHS Britannic), Վայթ Սթար Լայն ընկերության բժշկական շոգենավ։ 1916 թվականի նոյեմբերի 21-ին նավը բախվել է ականին Հունաստանի Կեա կղզու մոտակայքում՝ խորտակվելով 57 րոպեում, 2 անգամ արագ, քան Տիտանիկը։ Մահացել է մոտավորապես 30 մարդ։


== Քույր նավեր ==
  Տիտանիկ
 Օլիմպիկ


== Տես նաև ==
Բրիտանիկ (2000 ֆիլմ)
Պերվոմայսկ (քաղաք, Ուկրաինա)

Անվան այլ կիրառումների համար տե՛ս՝ ՊերվոմայսկՊերվոմայսկ (ուկրաիներեն՝ Первомайськ), քաղաք Ուկրաինայի Նիկոլաևի մարզի Պերվոմայսկի շրջանում, մարզային նշանակության քաղաք, շրջկենտրոն։ Բնակավայրը նախկինում նաև անվանվել է Լովնիցկի Օրել, Օրլիկ, Եկատերինինսկի Շանեց, Եկատերինին, Օլվիոպոլ։
2012 թվականի տվյալներով Պերվոմայսկ քաղաքում բնակվում էր 66 758 մարդ։ Բնակավայրը զբաղեցնում է 25,14 կմ² տարածք։ Բնակչության խտությունը կազմում էր 2674 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մասալա (թեյ)

Մասալա թեյ (բառացի՝ համեմունքներով թեյ)  խմիչք Հնդկաստանում, որը ստացվում է եռացրած թեյի, հնդկական խոտերի և համեմունքների խառնուրդից։


== Բաղադրություն ==

Մասալա թեյի պատրաստման կոնկրետ տեսակ գոյություն չունի, շատ ընտանիքներ ունեն իրենց բաղադրատոմսը։ Կան թեյը պատրաստելու բազմաթիվ տեսակներ, սակայն միասնական են մնում չորս բաղադրիչները՝ թեյը, քաղցրեղենը, կաթն ու համեմունքները։


=== Թեյ ===
Մասալա թեյի պատրաստելու համար կիրառվում են թեյի տարբեր տեսակներ։ Հիմնականում օգտագործում են սև թեյը, որպեսզի քաղցրեղենն ու համեմունքները չխանգարեն համին։


=== Անուշեղեն ===
Հասարակ սպիտակ շաքար, դարչնագույն շաքար, մեղր։ Հնդկաստանի գյուղական վայրերում կիրառում են արմավի շաքարավազը։ Որպեսզի համեմունքների համն ավելի լավ լինի, շաքարավազը կարող է ավելի շատ պետք գալ։ Խտացրած կաթը կարող է երկու նպատակով կիրառվել՝ որպես կաթ և շաքարավազ։


=== Կաթ ===
Հիմնականում օգտագործվում է կաթ։ Թեյ մասալան պատրաստվում է  կաթն ու ջուրն իրար խառնելով՝ 1:2, 1:4 հարաբերակցությամբ և ստացված խառնուրդը եռացվում է։


=== Համեմունքներ ===
Մասալա թեյը հաճելի առույգություն հաղորդող ըմպելիք է, որը պատրաստվում է  «տաք» համեմունքներով։ Կիրառվում են մեկ կամ մի քանի համեմունք՝ հիլ, դարչին, կոճապղպեղ, սև պղպեղ և մեխակ։
Հիմնականում գերակշռում են հիլը, մեխակը, որոնք ավելացվում են թեյի փաթեթի մեջ։ Հնդկաստանում հաճախ օգտագործում են թարմ կոճապղպեղ։ Այլ համեմունքներից են  մշկընկույզը, վարդի թերթիկները, շաֆրանը, նուշը։


== Գրականություն ==
Стрелкова, Гюзэль Владимировна Яства и напитки в индийской жизни и литературе // Еда и культура [сборник статей]. — М.: Центр по изучению взаимодействия культур, 2015. — С. 95—103. — 362 с. — 500 экз. — ISBN 978-5-94800-033-6


== Արտաքին հղումներ ==
Рецепт чая масала в Викиучебнике (անգլ.)
Приготовление чая масала на YouTube
Կաունասի տեխնոլոգիական համալսարան

Կաունասի տեխնոլոգիական համալսարան (լիտ.՝ Kauno technologijos universitetas), տեխնիկական համալսարան Լիտվայի Կաունաս քաղաքում։ Համարվում է Մերձբալթիկայի ամենամեծ տեխնիկական համալսարաններից մեկը։ 1951-1990 թվականներին կոչվել է Կաունասի պոլիտեխնիկական ինստիտուտ, (լիտ.՝ Kauno politechnikos institutas), 1974-1989 թվականներին կոչվել է Անտանաս Սնեչկուսի անվամբ։


== Պատմություն ==
Կաունասի տեխնոլոգիական համալսարանի պատմությունն սկսվում է 1922 թվականից, երբ Կաունասում հիմնադրվել է Լիտվայի համալսարանը, որը 1930 թվականին վերանվանվել է Լիտվայի մեծ իշխան Վիտովտի անունով։ Համալսարանն ունեցել է աստվածաբանության, հումանիտար գիտությունների, իրավունքի, մաթեմատիկայի և բնական գիտությունների, բժշկության ֆակուլտետներ։ 1940 թվականի ձմռանը հումանիտար գիտությունների և իրավունքի ֆակուլտետները տեղափոխել են Վիլնյուս, նույն տարվա ամռանը՝ նաև մաթեմատիկայի և բնական գիտությունների ֆակուլտետները։
1944 թվականից Կաունասի համալսարանում գործում են պատմա-բանասիրական, բժշկական, շինարարական և տեխնոլոգիական ֆակուլտետները։ 1949 թվականին դրանցից առաջինը փակվել է, իսկ 1950 թվականի հոկտեմբերի 31-ին երկրորդը վերածվել է Կաունասի բժշկական ինստիտուտի, իսկ վերջին երկուսը՝ Կաունասի պոլիտեխնիկական ինստիտուտի, որն իր գործունեությունն սկսել է 1951 թվականից։ 1990 թվականի հոկտեմբերին Լիտվայի Գերագույն Խորհրդի որոշմամբ Կաունասի պոլիտեխնիկական ինստիտուտը վերակազմավորվել է Կաունասի տեխնոլոգիական համալսարանի։


== Կառուցվածք ==

Համալսարանն ունի 11 ֆակուլտետներ, ֆակուլտետի իրավունքով մեկ մասնաճյուղ, 6 կենտրոններ, 13 ինստիտուտներ։


=== Ֆակուլտետներ ===
Քիմիական տեխնոլոգիաների ֆակուլտետ
Դիզայնի և տեխնոլոգիաների ֆակուլտետ
Տնտեսագիտության և կառավարման ֆակուլտետ
Էլեկտրական ճարտարագիտության և ավտոմատացման ֆակուլտետ
Հիմնարար գիտությունների ֆակուլտետ
Հումանիտար ֆակուլտետ
Ինֆորմատիկայի ֆակուլտետ
Մեխանիկայի և ճարտարագիտության ֆակուլտետ
Սոցիոլոգիական գիտությունների ֆակուլտետ
Քաղաքաշինության և ճարտարապետության ֆակուլտետ
Հեռահաղորդակցության և էլեկտրոնիկայի ֆակուլտետ
Ինստիտուտ-մասնաճյուղ Պանևեժիսում


=== Կենտրոններ ===
Միջազգային կրթության կենտրոն
Տեխնոլոգիական կրթության կենտրոն
Ակադեմիական նվաճումների կենտրոն
Ֆիզիկական կուլտուրայի և սպորտի կենտրոն
Մեքենաշինական կրթության, տեղեկատվության ուսուցման կենտրոն
Միկրոհամակարգերի և նանոտեխնոլոգիաների գիտական կենտրոն


=== Ինստիտուտներ ===
Բնապահպանական ճարտարագիտության ինստիտուտ
Ճարտարապետության և շինարարության ինստիտուտ
Կենսաբժշկական ճարտարագիտության ինստիտուտ
Էներգետիկ տեխնոլոգիաների ինստիտուտ
Եվրոպական ինստիտուտ
Ռազմական սարքավորումների ինստիտուտ
Տեղեկատվական տեխնոլոգիաների զարգացման ինստիտուտ
Սննդի ինստիտուտ
Նյութերի ինստիտուտ
Չափագիտության ինստիտուտ
Կ. Բարշաուսկասի անվան ուլտրաձայնային հետազոտությունների ինստիտուտ
Սինթետիկ քիմիայի ինստիտուտ
Տեխնոլոգիական համակարգերի ախտորոշման ինստիտուտ


== Արտաքին հղումներ ==
Պաշտոնական կայքը
Զելանդիա (մայրցամաք)

Անվան այլ կիրառումների համար տե՛ս՝ Զելանդիա (այլ կիրառումներ)

Զելանդիա, հայտնի է նաև Թասմանյան կամ Նորզելանդական մայրցամաք, թվով 8-րդ մայրցամաքը, որն առանձնացել է Ավստրալիա մայրցամաքից 60-85 միլիոն տարի առաջ։ Մայրցամաքն Անտարկտիդայից առանձնացել է 130- 185 միլիոն տարի առաջ։ Հավանաբար ջրածածկ է եղել 23 միլիոն տարի առաջ։ Միանշանակ չի կարելի ասել, որ մայրցամաքն ամբողջովին եղել է ջրի երեսին։ Մայրցամաքի մեծ մասը (93 %) գտնվում է Խաղաղ օվկիանոսի տակ։
Զելանդիայի տարածքը կազմում է ավելի քան 4.900.000 կմ2։ Այն ավելի մեծ է քան Գրենլանդիան և Հնդկաստանը։ Մայրցամաքի տարածքը երկու անգամ փոքր է Ավստրալիայից։ Զելանդիա մայրցամաքի մեծ մասը կազմում է Նոր Զելանդիան, իսկ մեծությամբ երկրորդը՝ Նոր Կալեդոնիան է։
Ջրի տակ են գտնվում Լորդ Հաու լեռնաշղթան, Չելինջեր, Քեմփբել, Նորֆոլկ, Գիկուրանգի և Չաթամ բարձրավանդակները։ Մասամբ ջրի տակ են գտնվում Լուիսայդ, Մելիշ, Քենն, Չեսթերֆիլդ և Դեմփեր բարձրավանդակները։
ԱՄՆ երկրաբանական ինստիտուտի ամսագրի մեջ տպված հոդվածում, գիտնականների խումբը հայտնաբերված մայրցամաքը, որը կազմում է Ավստրալիայի 2/3-ը, առաջարկում է համարել մայրցամաք, այլ ոչ թե միկրոմայրցամաք։


== Ծանոթագրություններ ==


== Աղբյուրներ ==
The coast and beyond Archived 2010-06-02 at the Wayback Machine., including map of the New Zealand continent from ^ Figure 8.1: New Zealand in relation to the Indo-Australian and Pacific Plates. The State of New Zealand’s Environment 1997 (1997). Retrieved on 2007-04-20.
a b Keith Lewis; Scott D. Nodder and Lionel Carter (2007-01-11). Zealandia: the New Zealand continent. Te Ara — the Encyclopedia of New Zealand. Retrieved on 2007-02-22.
«Searching for the lost continent of Zealandia», The Dominion Post, 29 September 2007. Retrieved on 2007-10-09. «We cannot categorically say that there has always been land here. The geological evidence at present is too weak, so we are logically forced to consider the possibility that the whole of Zealandia may have sunk.»
Mortimer, Nick (2006), «Zealandia», Australian Earth Sciences Convention, Melbourne, Australia, гг. 4.
Wood, Ray; Vaughan Stagpoole, Ian Wright, Bryan Davy and Phil Barnes (2003). New Zealand’s Continental Shelf and UNCLOS Article 76 (PDF), Institute of Geological and Nuclear Sciences series 56; НИВА technical report 123, Wellington, New Zealand: Institute of Geological and Nuclear Sciences Limited; National Institute of Water and Atmospheric Research, 16. Retrieved on 2007-02-22. «The continuous rifted basement structure, thickness of the crust, and lack of seafloor spreading anomalies are evidence of сделки of the New Zealand land mass to Gilbert Seamount.»
Figure 4. Basement rocks of New Zealand. UNCLOS Article 76: The Land mass, continental shelf, and deep ocean floor: Accretion and suturing. Retrieved on 2007-04-21.
Fossil forest: Features of Curio Bay/Porpoise Bay Retrieved on 2007-11-06
Flannery, Tim (1994). The Future Eaters. Grove Press, New York. Pages 42–43.
Բիկուլովո (գյուղ, Չիշմինսկի շրջան)

Անվան այլ կիրառումների համար տե՛ս՝ ԲիկուլովոԲիկուլովո (ռուս.՝ Биккулово, բաշկիրերեն՝ Биҡҡол), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 140 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակոբ Կևորկյան

Հակոբ Կևորկյան (անգլ.՝ Hagop Kevorkian, մայիս 1880, Կեսարիա, Օսմանյան կայսրություն - փետրվարի 10, 1962(1962-02-10), Փարիզի 17-րդ շրջան, Փարիզ), ամերիկահայ հնագետ, արվեստի գիտակ և կոլեկցիոներ։


== Կենսագրություն ==
Ծնվել է Թուրքիայի Կեսարիա բնակավայրում, ավարտել Ստամբուլի Ռոբերտ ամերիկյան քոլեջը, 19-րդ դարի վերջում  բնակություն հաստատել Նյու Յորքում, աջակցել Ամերիկայի արևելյան արտեֆակտների ճաշակի ձեռքբերման հարցում։
1903 թվականից Իրանի Սուլթանաբադ քաղաքում կատարել է պեղումներ, 1907 թվականից՝ միջնադարյան Ռեյի քաղաքում և հավաքագրել է Արևելյան արվեստի բացառիկ հավաքածու, մասնավորապես՝ իսլամական և պարսկական։ 1911 թվականին Լոնդոնում կազմակերպել է իսլամական կերամիկայի ցուցահանդես։ Կևորկյանի ղեկավարությամբ կատարված պեղումների արդյունքը 1914 թվականին ցուցադրվել է Նյու-Յորքում։ Կևորկյանի հավաքածուից վաճառվել են մեծ թվով իսլամական նմուշներ, ներառյալ Իսպահանի լաքապատ դռներ և կղմինդրե վահանակներ, գրքեր ու գեղանկարներ, գորգեր և կերամիկա 1920-ական թվականներին Նյու Յորքի Անդերսոնի պատկերասրահում անցկացված ցուցահանդեսում։ 1929 թվականին Կևորկյանն աճուրդում ձեռք է բերել վայելչագրության և գեղանկարչության Մողոլներ ալբոմը, որը հայտնի է դարձել որպես Կևորկյան ալբոմ։
Բրուքլինի թանգարանի «Կևորկյան» պատկերասրահում ցուցադրվում են ասորական բարձրաքանդակներ, որոնք Կևորկյանը նվիրաբերել է հաստատությանը։ Փենսիլվանիայի համալսարանում տեղի ունեցած դասախոսությունը վկայում է 1930-ականների ընթացքում Թուրքիայում իրագործած համատեղ պեղումների մասին։ Նյու Յորքում Կևորկյանի մահից հետո Կևորկյան հիմնադրամը Կոլումբիայի համալսարանում հիմնադրվել է Իրանական հետազոտությունների Կևորկյան ամբիոնը։
Նյու Յորքի համալսարանում գործում է Կևորկյանի անվան կենտրոնը, որտեղ ներառված է Մերձավոր Արևելքի բաժինը և գրադարանը։ Նյու Յորքի համալսարանի Մերձավոր Արևելքի ուսումնասիրությունների Հակոբ Կևորկյան կենտրոնը ստեղծվել է 1966 թվականին` նպաստելու ժամանակակից և Մերձավոր Արևելքի միջդիսիպլինար ուսումնասիրությանը և տարածաշրջանի հանրային ընկալման բարձրացմանը։


== Ծանոթագրություններ ==


== Արտաքին հղումներ ==
The Emperors' album: images of Mughal India, an exhibition catalog from The Metropolitan Museum of Art (fully available online as PDF), which contains material collected by Kevorkian
ZOTAC

ZOTAC, համակարգչային սարքավորումների մշակմամբ զբաղվող ընկերություն, որը հիմնադրվել և տեղակայված է Հոնկոնգում։ Ընկերությունը մասնագիտացված է գրաֆիկական քարտերի (GPUs), մինի համակարգիչների, հիշողության կրիչների, մայր սալիկների, խաղային համակարգիչների,  և համակարգչային այլ սարքավորումների մշակմամբ։ Բոլոր սարքերը ստեղծվում են PC Partner-ի գործարաներում, որը գտնվում է Դունգուանում։ 
Բացի Հոնկոնգում գնվող գրասենյակից, ընկերությունը ունի ևս 4 գրասենյակներ՝ Ճապոնիայում, Հարավային Կորեայում, ԱՄՆ-ում և Գերմանիայում։  


== Պատմություն ==
ZOTAC-ը հիմնադրվել է 2006 թվականին, որպես PC Partner-ի դուստր ընկերություն։ Անունը ընտրվել է անգլերեն՝ "zone" և "tact" բառերից։ Մեկ տարի անց ZOTAC-ը ստեղծում է իր առաջին գրաֆիկական քարտը՝ ZOTAC GeForce 7300 GT։ 2008 թվականին, ZOTAC-ը դարձավ առաջին ընկերութոյւնը, որը թողարկում էր տեսաքարտեր մեխանիկական հզորության բարձացման ֆունկցիայով։ 2015 թվականին ZOTAC-ը, թողարկում է Steam Machine-ը։ Ինչպես նաև՝  Nvidia GeForce 960 տեսաքարտը և  Intel Core i5-6400T պրոցեսսորը։ 
2016 թվականին Computex Taipei-ի ժամանակ ընկերությունը ցուցադրեց՝ The MAGNUS EN980-ը։ Սա դարձավ առաջին մինի համակարգիչը, որը իր մեջ պարունակում էր Nvidia կողմից մշակված "VR ready", ինչպես նաև օժտված էր Nvidia GTX 980-ով և i5 պրոցեսսորով։  
2017 թվականին ZOTAC-ը սկսեց թողարկել GTX 1000 շարքը՝ 1080, 1070, 1060, ինչպես նաև դրանց մինի տարբերակները՝ GeForce GTX 1080 Ti Mini։ Ինչպես նաև ներկայացրեցին իրենց նոր բրենդը՝ Zotac Gaming։ Նոր բրենդի ներքո առաջին արտադրանքը դարձավ՝  MEK Gaming PC։ 
2018 թվականին ընկերությունը ցուցադրեց իր GeForce 20 շարքի տեսաքարտերը, ինչպիսիք են՝  GeForce RTX 2080 Ti, GeForce RTX 2080 և GeForce RTX 2070։ 


== Տես նաև ==
Nvidia


== Ծանոթագրություններ ==
Յուրի Սարգսյան (ծանրամարտի մարզիչ)

Յուրի Պողոսի Սարգսյան (փետրվարի 22, 1922(1922-02-22), Ստամբուլ, Օսմանյան կայսրություն - դեկտեմբերի 8, 2004(2004-12-08), Կրասնոդար, Ռուսաստան), ծանրամարտի խորհրդային մարզիչ։ ԽՍՀՄ վաստակավոր մարզիչ (1979)։ Պարգևատրվել է «Պատվո նշան» շքանշանով։ 


== Կենսագրություն ==
Յուրի Սարգսյանը ծնվել է 1922 թվականի փետրվարի 22-ին Կոստանդնուպոլսում (այժմ՝ Ստամբուլ)։ Մեծացել է Թբիլիսիում։ 1942 թվականից մասնակցել է Հայրենական Մեծ պատերազմին, պարգևատրվել «Արիության համար» և «Գերմանիայի դեմ տարած հաղթանակի համար» մեդալներով։
1960 թվականին տեղափոխվել է Կրասնոդար, որտեղ մինչև 1991 թվականը մարզչական գործունեություն է ծավալել «Սպարտակ» մարզական ընկերության ծանրամարտի մարզադպրոցում։ 1966-1968 թվականներին աշխատել է ապագա օլիմպիական չեմպիոն Մուխարբիյ Կիրժինովի հետ։ Հետագայում պատրաստել է այնպիսի հայտնի մարզիկների, ինչպիսիք են աշխարհի կրկնակի չեմպիոն Սերգեյ Առաքելովը և Եվրոպայի կրկնակի չեմպիոն Վլադիմիր Կուզնեցովը։ 1982 թվականին ԽՍՀՄ Մարզկոմիտեի կողմից ճանաչվել է ծանրամարտի «Տարվա լավագույն մարզիչ»։
Մահացել է 2004 թվականի դեկտեմբերի 8-ին Կրասնոդարում։ Թաղված է Սլավոնական գերեզմանատանը։ Կրասնոդարի երկրամասում ամեն տարի անցկացվում են Յուրի Սարգսյանի հիշատակին նվիրված ծանրամարտի մանկապատանեկան մրցումներ։


== Ծանոթագրություններ ==


== Արտաքին հղումներ ==
Банников А.М. 100 выдающихся спортсменов и тренеров Кубани и Адыгеи . – Краснодар: Традиция, 2011. – 176 с.
Վարյագներից հույներ առևտրային ճանապարհ

Առևտրային ճանապարհ վարյագներից հույներ կամ Արևելյան ճանապարհ (հին նորվ.՝ Austrvegr), ջրային (ծովային և գետային) ճանապարհ Բալթիկ ծովից Արևելյան Եվրոպայով Բյուզանդական կայսրություն։ Այս ճանապարհն օգտագործվել է վայրագ և ռուս առևտրականների կողմից։
Լաբաստիդ ան Վալ

Լաբաստիդ ան Վալ (ֆր.՝ Labastide-en-Val), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 74 մարդ, բնակչության խտությունը` 6.32 մարդ/կմ²։ Բնակավայրը զբաղեցնում է 11.7 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 19 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 52 աշխատունակ (15-64 տարեկան)  բնակիչ, որոնցից ակտիվ էին 37-ը, իսկ ոչ ակտիվները` 15։ Ակտիվության ցուցանիշը կազմում է 71,2 %։ 37 աշխատունակ մարդկանցից աշխատել է 30 անձ (15 տղամարդ և 15 կին)։ Գործազուրկ են եղել 7 անձ (1 տղամարդ և 6 կին)։ 15 անաշխատունակներից 1-ը եղել են աշակերտներ կամ ուսանողներ, 11-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շչուկինո (գյուղ, Դեմիդովսկի շրջան)

Շչուկինո (ռուս.՝ Щукино), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմել է 6 մարդ։
Գտնվում է շրջանի հյուսիս-արևմտյան մասում՝ Դեմիդովից 28 կմ հյուսիս-արևելք, P133 Սմոլենսկ-Նևել մայրուղուց 26 կմ արևելք։ Գյուղից 80 կմ հարավ գտնվում է Մոսկվա-Մինսկ գծի Ռակիտնայա երկաթուղային կայարանը։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարիակ լե Բոսքե

Բարիակ լե Բոսքե (ֆր.՝ Barriac-les-Bosquets), համայնք Ֆրանսիայի Օվերն մարզի Կանտալ գավառում։
Բնակչությունը 2012 թվականի դրությամբ կազմում է 163 մարդ, բնակչության խտությունը` 12.73 մարդ/կմ²։ Բնակավայրը զբաղեցնում է 12.8 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 100 կմ հարավ-արևմուտք, Օրիյակ քաղաքից` 29 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 86 աշխատունակ (15-64 տարեկան) բնակիչ, որոնցից ակտիվ էին 55-ը, իսկ ոչ ակտիվները` 31։ Ակտիվության ցուցանիշը կազմում է 64,0 %։ 55 աշխատունակ մարդկանցից աշխատել է 47 անձ (27 տղամարդ և 20 կին)։ Գործազուրկ են եղել 8 անձ (3 տղամարդ և 5 կին)։ 31 անաշխատունակներից 4-ը եղել են աշակերտներ կամ ուսանողներ, 19-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արտակ Ալեքսանյան (լրագրող)

Անվան այլ կիրառումների համար տե՛ս՝ Արտակ Ալեքսանյան (այլ կիրառումներ)Արտակ Ավետիքի Ալեքսանյան (հունվարի 25, 1978(1978-01-25), Երևան, Հայկական ԽՍՀ, ԽՍՀՄ), հայ լրագրող և հաղորդավար, «Բանաձև» ընկերության հիմնադիր, Արմնյուզ լրատվական հեռուստաալիքի գործադիր տնօրեն (2012-2015), Արմենիա հեռուստաընկերության լրատվական դեպարտամենտի ղեկավար։


== Կենսագրություն ==
Արտակ Ալեքսանյանը ծնվել է 1978 թվականի հունվարի 25-ին Երևանում։ 1998 թվականին ավարտել է Հայկական պետական մանկավարժական համալսարանի պատմության ֆակուլտետը։ 2005 թ. քաղաքագիտության և միջազգային հարաբերություններ է ուսումնասիրել Հայաստանի ամերիկյան համալսարանում, այնուհետև ԱՄՆ Յուտայի համալսարանում արժանացել հաղորդակցության մագիստրոսի աստիճանի։ Լրագրողական գործունեությունը սկսել է Հայաստանի Հանրային հեռուստատեսությունում` որպես լրատվական ծառայության թղթակից։ 1999-2000 թվականներին աշխատել է «Պրոմեթևս» հեռուստաընկերության տեղեկատվական բաժնի լրագրող, ապա` «168 ժամ» լրաթերթի տեսաբան, 2002-2003 թթ՝ «Ինտերնյուզ» կազմակերպության հայաստանյան գրասենյակի էլեկտրոնային հրատարակության գլխավոր խմբագիր։ Մասնակցել է միջազգային աշխատանքային մի շարք հանդիպումների և վարպետության դասերի լրագրողական հետաքննության, բախումների կարգավորման, ընտրությունների դիտարկման բնագավառներում։ Բազմաթիվ հոդվածների և հրապարակումների հեղինակ է։ 2000-2011 թթ եղել է Հայաստանի Հանրային հեռուստաընկերության «Հայլուր» լրատվական ծրագրի մեկնաբան, թոք-շոուների հաղորդավար, ապա՝ գործադիր պրոդյուսեր։ Հիմնել է փաստագրական ֆիլմերի, հեռուստածրագրերի և շոուների արտադրության «Բանաձև» ընկերությունը, որը իրականացնում է «Հատուկ ռեպորտաժ», «Ականատես` իրական պատմություններ», «Ինտերակտիվ` հազարամյակի ռիթմը», «Բրիֆինգ` ուղիղ հարցեր» և այլ նախագծեր։ Արժանացել է մի շարք մրցանակների, այդ թվում՝ Երևանի մամուլի ակումբի «Լավագույն հեռուստալրագրող», ԵԱՀԿ երևանյան գրասենյակի «Բնապահպանական հիմնախնդիրներ լուսաբանող լավագույն հեռուստալրագրող», Բրիտանական խորհրդի։ 2011 թվականից հանդիսանում է «Արմնյուզ» հեռուստաընկերության գործադիր տնօրենը, որտեղ վարում է «Բանաձև» հաղորդաշարը։


== Պարգևներ ==
Մովսես Խորենացու մեդալ, 2017


== Ծանոթագրություններ ==


== Արտաքին հղումներ ==
Արտակ Ալեքսանյանի հոդվածները Archived 2013-06-27 at the Wayback Machine. Հայկական ժամանակ պարբերականում
Բլոգը Բանաձև.com կայքում
Թուրքիայի ֆուտբոլի ազգային հավաքական

Թուրքիայի ֆուտբոլի ազգային հավաքականը (թուրք.՝ Türk Milli Futbol Takımı) ներկայացնում է Թուրքիան ֆուտբոլի միջազգային մրցաշարերում և առանձին հանդիպումներում։ Առաջին միջազգային խաղը խաղացել է Ռումինիայի դեմ 1923 թվականին։ ՖԻՖԱ Աշխարհի Գավաթի մրցաշարին, Թուրքիան մասնակցել է երեք անգամ՝ 1950-ին, 1954-ին և 2002-ին։ Հավաքականի ամենալավ նվաճումը 2002-ի Աշխարհի Գավաթի արդյունքն էր, երբ նվաճեցին պատվավոր երրորդ տեղը։


== Մարզչական կազմ ==
Գլխավոր մարզիչ՝ Ֆատիհ Թարիմ (հրաժարվել է հոկտեմբերի 10, 2009)


== Հավաքականի կազմը ==
Սեպտեմբերի 10, 2009


==== Ներկա կազմ ====


== Ծանոթագրություններ ==


== Արտաքին հղումներ ==
Թուրքական ֆուտբոլի ֆեդերացիայի պաշտոնական կայք
Պայծառե

Պայծառե, (Վարշամ Տրդատյան, 1859 - 1904, Ալեքսանդրապոլ), հայ աշուղ, գուսան։ Ջիվանու դպրոցի աշուղներից։ Հանդես է եկել իբրև սիրերգու բանաստեղծ, սակայն հայտնի է դարձել իր ազգային ու սոցիալական բնույթի երգերով, որոնք լայն տարածում են գտել Հայաստանում և հայաբնակ վայրերում («Խոսեք, Հայաստանի լեռներ», «Առ սոխակն վանդակված» և այլն)։ Աշուղը բողոքել է ցարիզմի 80-ական թվականների հայահալած քաղաքականության դեմ, իր այլաբանական երգերով նպաստել հայ ժողովրդի ազատագրական պայքարին։ Նրա գազելները, հրապարակախոսական երգերը, դաստաններն ու մուհամմաներն աչքի են ընկնում լեզվի մաքրությամբ, անպաճույճ ոճով։ Պայծառեի երգերը ձայնագրել են Ն․ Տիգրանյանը, Ա․ Բրուտյանը և ուրիշներ։
Աստերոիդների ցանկ (145901-146000)

Աստերոիդների ցանկ (145801-145900)  • Աստերոիդների ցանկ  • Աստերոիդների ցանկ (146001-146100)
 Աստերոիդների ցանկ (145801-145900)  • Աստերոիդների ցանկ  • Աստերոիդների ցանկ (146001-146100)
(9320) 1988 VN3

(9320) 1988 VN3, աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 11-ին Յոսիակի Օշիմայի կողմից Գեկկոյում։
Միջին հեռավորությունը Արեգակից կազմում է 2,285889 ա. մ., առավելագույնը մոտենում է 1,9924 ա. մ. հեռավորության վրա և հեռանում 2,5794 ա. մ.։ Արեգակի շուրջ մեկ ամբողջական պտույտ է կատարում 1262,35 երկրային օրվա ընթացքում, իր ուղեծրով շարժվելով միջինում 0,285181 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9320) 1988 VN3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աշխարհ (Մեծ Հայքի վարչական միավոր)

Աշխարհ, հայ մատենագրության մեջ այս կամ այն ժողովրդի երկիրը սովորաբար կոչվել է «աշխարհ»՝ «Պարսից աշխարհ» (պարսիկների երկիր, Պարսկաստան), «Վրաց աշխարհ» (վրացիների երկիր, Վրաստան), «Հայոց աշխարհ» (հայերի երկիր, Հայք, Հայաստան) ևն։ «Աշխարհ» էլ իր հերթին մասնատվում է տերիտորիալ ավելի փոքր միավորումների՝ «փոքր աշխարհ»–ների, իսկ սրանք էլ՝ գավառների։ Սակայն «փոքր աշխարհ»-ները նույնպես հաճախ կոչվել են «Աշխարհ»։ Մեծ Հայքը (Պատմական Հայաստան) ուներ 15 «փոքր աշխարհ»՝ Այրարատ, Սյունիք, Վասպուրական, Տուրուբերան, Գուգարք, Ուտիք, Արցախ, Փայտակարան, Պարսկահայք, Կորճայք, Սոկք, Աղձնիք, Չորրորդ Հայք (Ծոփք), Բարձր Հայք և Տայք։ Դրանց մի մասը միջին դարերում սոսկ բնական մեծ շրջաններ էին (Այրարատ, Տուրուբերան ևն), իսկ մյուս մասը՝ վարչա–տերիտորիալ միավորներ (Սյունիք, Տայք, Մոկք, Գուգարք ևն)։ Որպես «փոքր աշխարհ»–ի հոմանիշներ գործ են ածված նաև «Կողմ», «Դունդ», «Տուն» տերմինները։
Աշխարհ, նաև երբեմն նահանգ, Մեծ Հայքի ամենախոշոր վարչական միավորը։ Մոտավորապես համապատասխանում է հռոմեական պրովինցիայի։ Ընդհանուր կար 15 աշխարհ՝

Բարձր Հայք
Ծոփք
Աղձնիք
Տուրուբերան
Մոկք
Կորճայք
Պարսկահայք
Վասպուրական
Սյունիք
Արցախ
Ուտիք
Փայտակարան
Տայք
Գուգարք
ԱյրարատԱմենամեծ աշխարհը Վասպուրականն էր, ամենափոքրը՝ Մոկքը։ Աշխարհները բաժանվում էին գավառների. յուրաքանչյուր աշխարհ միջինում կազմված էր 7-10 գավառներից, ընդհանուր գավառների թիվը կազմում էր 191,որից 37-ը՝ Վասպուրականում, 20-ը՝ Այրարատում։ Նահանգներից ամենախոշոր և  ամենանշանավորը Այրարատն է։ Հայոց 12 մայրաքաղաքներից տասը գտնվում են Այրարատ նահանգում, իսկ երկուսը` Տիգրանակերտն ու Վանը համապատասխանաբար` Աղձնիքում և Վասպուրականում։


== Տես նաև ==
Մարիա Շկարիչիչ

Մարիա Շկարիչիչ (խորվ.՝ Marija Škaričić, օգոստոսի 6, 1977(1977-08-06), Սպլիտ, ՀՍՖՀ), կինոյի և թատրոնի խորվաթ դերասանուհի։


== Կենսագրություն ==
Մարիա Շկարիչիչը ծնվել է Սպլիտում։ Ավարտել է տեղի միջնակարգ դպրոցը և խաղացել է Քաղաքային երիտաասարդկան թատրոնում։
1997 թվականին՝ երրորդ փորձից, ընդունվել է Զագրեբի դրամատիկ արվեստների ակադեմիա։ Ավարտել է 2002 թվականին, բայց արդեն 2001 թվականից խաղացել է Խորվաթիայի առաջատար թատրոններում։ Նրա նշանակալի դերեր է խաղացել «Մանդրագոլա» ներկայացումում Սպլիտի Խորվաթական ազգային թատրոնում, «Բանավեճ», «Ոճիր և պատիժ» ներկայացումներում Ռիեկի Իվան Զայցի խորվաթական ազգային թատրոնում, «Քամու հարսնացուն» և «Վասսա Ժելեզնովա» ներկայացումներում Զագրեբի խորվաթական ազգային թատրոնում, «Կարմիր գլխարկը քաղաքում է» ներկայացումում Զագրեբի «Ժառ պտիցա» քաղաքային թատրոնում։
Մարիա Շկարիչիչը կինոյում սկսել է նկարահանվել 2000 թվականից։ Նկարահանվել է մի քանի հեռուստասերիալում, լիամետրաժ և կարճամետրաժ ֆիլմերում։ 2011 թվականին ստացել Բեռլինի միջազգային կինոփառատոնի Shooting Stars մրցանակը։ Б նա երկրորդ խորվաթ դերասանուհին է, որը արժանացել է այդ մրցանակին։
Մարիա Շկարիչիչը Զագրեբի դրամատիկ արվեստների ակադեմիայի դոցենտ է, դասավանդում է դերասանական վարպետություն։


== Դերեր կինոնկարներում ==


== Դերեր սերիալներում ==


== Մրցանակներ ==


== Ծանոթագրություններ ==
Մոսկվայի պետական համալսարանի իրավաբանական ֆակուլտետ

Մոսկվայի պետական համալսարանի իրավաբանական ֆակուլտետ (Юридический факультет Московского государственного университета им. М. В. Ломоносова), Միխայիլ Լոմոնոսովի նախաձեռնությամբ և Ռուսաստանի կայսրուհի Ելիզավետա Պետրովնայի հաստատմամբ Մոսկվայի Համալսարանում 1755 թվականին հիմնադրված երեք առաջին ֆակուլտետներից մեկը։ Համաձայն «Մոսկվայի համալսարանի հիմնադրման նախագծի» («Проект об учреждении Московского университета») ֆակուլտետը կազմված էր ամբիոննում աշխատող երեք իսկական պրոֆեսորներից, այդ ամբիոններն էին. համընդհանուր իրավաբանության (բնական, ժողովրդական և հռոմեական իրավունքի), ռուսական իրավաբանության (ներքին պետական իրավունքի) և քաղաքագիտության (միջազգային իրավունքի)։ Այդպիսով, Լոմոնոսովի անվան ՄՊՀ իրավաբանական ֆակուլտետը իրավաբաններ և իրավունքի ոլորտում մասնագետներ պատրաստող հնագույն կրթական հաստատությունն է Ռուսաստանում։ ՄՊՀ իրավաբանական ֆակուլտետը ներկայումս հանդիսանում է որպես Ռուսաստանի գիտաիրավական կենտրոն, կենտրոնացնում է Ռուսաստանի գիտական պոտենցիալը։ Մտնում է երկրի բուհերի այդպես կոչված «Մեծ եռյակի» մեջ։


== Հայտնի շրջանավարտներ ==
Ռուբեն Մամուլյան
Իրակլի Ծերեթելի
Վլադիկ Ներսիսյանց
Իվան Դելյանով
Վլադիմիր Ժիրինովսկի
Իվան Արապետով


== Արտաքին հղումներ ==
ՄՊՀ իրավաբանական ֆակուլտետի պաշտոնական կայքը
ՄՊՀ իրավաբանական ֆակուլտետի ձեռնարկատիրական իրավունքի ամբիոնի պաշտոնական կայք
Ժնևում ՄՊՀ Միջազգային կենտրոնի պաշտոնական կայքը
Մոռնիկո ալ Սերիո

Մոռնիկո ալ Սերիո (իտալերեն՝ Mornico al Serio)՝ կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալների կազմում է 2588 մարդ, խտությունը՝ 431 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 24050։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==